cyanic-selkie/wikianc huggingface dataset:
მარია ამალია ავსტრიელი (1701-1756)
ქორწინება
თავდაპირველად მარია ამალია დანიშნული იყო სარდინიის მეფე ვიტორიო ამადეო II-ის ვაჟზე, პიემონტის პრინცსა და სავოიის ჰერცოგ ვიტორიო ამადეოზე. ამ ქორწინებით უნდა შემდგარიყო ავსტრია-სარდინიის ალიანსი, რომელიც პრუსიის მეფეს დააშოშმინებდა, თუმცა მოულოდნელად 1715 წელს პრინცი ვიტორიო ამადეო ჩუტყვავილათი გარდაიცვალა.
1717 წელს მარია ამალია თავის მომავალ ქმარს, ბავარიის მომავალ კურფიურსტ კარლ ალბრეხტ ბავარიელს პირველად შეხვდა. პრინცმა თავისი საცოლე პირველად ვენაში იხილა, როდესაც ოსმალებთან ბრძოლის შემდეგ ბელგრადიდან ბავარიაში ბრუნდებოდა. კარლ ალბრეხტს ძალიან უნდოდა ჰაბსბურგთა დინასტიის წარმომადგენელ პრინცესაზე ექორწინა, რითაც იგი თავისუფლად მოაგვარებდა ბავარიის ეკონომიკურ კრიზისს. მარია ამალია და მისი საქმრო ერთმანეთს მეორედ 1718 წელს შეხვდნენ. ამ დროს, მოულოდნელად პრინცმა მარია ამალიას ხელი სთხოვა, რაზეც მკაცრი კათოლიკური ეტიკეტით აღზრდილმა ერცჰერცოგინიამ მოკრძალებული თანხმობა განუცხადა მას. აღსანიშნავია, რომ ამან მისი დის, მარია იოზეფას დიდი განცვიფრება გამოიწვია.
პრაგმატული სანქციის ოფიციალური აღიარების შემდეგ, 1722 წლის 5 ოქტომბერს ვენის საიმპერატორო კარზე მარია ამალია და კარლ ალბრეხტი დაქორწინდნენ. მარია ამალიას ბიძამისმა მზითვში უამრავ ძვირფასეულობასთან ერთად 987, 000 ოქროს მონეტაც გაატანა. ამის შემდეგ ისინი მიუნხენში გაემგზავრნენ, სადაც 17 ოქტომბერს ჩავიდნენ. ბავარიელებმა მათი ქორწილი 17 ოქტომბრიდან 4 ნოემბრამდე იზეიმეს, რის შემდეგაც დიდ საშობაო სამზადისს შეუდგნენ.
მარია ამალია და კარლ ალბრეხტი მიუნხენის ნიმფენბურგის სასახლეში ბედნიერად ცხოვრობდნენ. მრავალწლიანი ქორწინებიდან წყვილს შვიდი შვილი შეეძინა, რომელთაგან ორი ჩვილობაში დაიღუპა. 1727 წელს, ტახტის მემკვიდრის, პრინც მაქსიმილიან იოზეფის გაჩენის შემდეგ მარია ამალიას ჯილდოდ ფუენშტრეინდის სასახლე გადაეცა, რომელიც მის რეზიდენციად იქცა. მიუხედავად ბედნიერი ქორწინებისა, იგი სხვა დედოფლებისა და დედამისის მსგავსად იძულებული იყო ქმრის გამუდმებული ღალატი ეთმინა, რომლიდანაც კარლს ექვსი არალეგიტიმური შვილი შეეძინა. თუმცა, მიუხედავად ამისა, მათი საერთო ინტერესებისა და ხასიათის გამო მათ საკმაოდ ბედნიერი ოჯახი ჰქონდათ. კარლ ალბრეხტის მსგავსად, მასაც უყვარდა სამეფო კარის მჩქეფარე ცხოვრება. მარია ამალიამ ბავარია ევროპის კულტურულ ცენტრად აქცია. იგი დიდად იყო დაინტერესებული პოლიტიკით, ნადირობითა და მოგზაურობით. იგი ძალიან მორწმუნე ქალი იყო, მფარველობდა კათოლიკურ ეკლესია-მონასტრებსა და მის მრევლს. მარია ამალიამ თავის მიუნხენის რეზიდენციაში ოპერა და თეატრი გახსნა, რითაც მისი სასახლე როკოკოს საუკეთესო მაგალითად იქცა.
მიუხედავად იმისა, რომ მარია ამალიამ გათხოვების სანაცვლოდ უარი თქვა ავსტრიულ მემკვიდრეობაზე, 1740 წელს კარლ VI-ის გარდაცვალების შემდეგ მარია ამალია და მისი ქმარი ავსტრიული მემკვიდრეობის ომში ჩაებნენ და დიდი ავსტრიული მიწებიც მიიტაცეს. მალე მისი და, მარია ამალია და მისი ქმარი ბოჰემიაში შეიჭრნენ მარია ტერეზიასთვის ბოჰემიის წასართმევად, თუმცა საბოლოოდ კარლ ალბრეხტმა დაამარცხა ისინი და 1741 წლის 7 დეკემბერს მარია ამალია პრაღაში ბოჰემიის დედოფლად ეკურთხა. 1742 წლის 12 თებერვალს მისი ქმარი საღვთო რომის იმპერატორიც ხდება. კარლ VII ალბრეხტის იმპერატორად კურთხევა ფრანკფურტში გაიმართა. ამავე წლის 14 თებერვალს ავსტრიელებმა ბავარიის ოკუპაცია მოახდინეს.
გარდაცვალება
1745 წლის 20 იანვარს მარია ამალიას ქმარი გარდაიცვალა, რის შემდეგაც იგი მიუნხენში, თეატინას კათედრალში დაკრძალეს. მისი გარდაცვალების შემდეგ ბავარიის სანაცვლოდ მათმა ვაჟმა მარია ტერეზიას ბოჰემია და საღვთო რომის იმპერიის ტახტი დაუთმო. დაქვრივებულმა მარია ამალიამ უკანასკნელი წლები თავის რეზიდენციაში განვლო. 1754 წელს მან ბავარიის პირველი სამედიცინო ჰოსპიტალი დააარსა. მარია ამალია ავსტრიელი გარდაიცვალა 1756 წლის 11 დეკემბერს, 55 წლის ასაკში, იგი დაკრძალეს მისი ქმრის გვერდით.
წინაპრები
მარია ამალია ავსტრიელის წინაპრები
ლიტერატურა
კატეგორია:დაბადებული 22 ოქტომბერი კატეგორია:დაბადებული 1701 კატეგორია:გარდაცვლილი 11 დეკემბერი კატეგორია:გარდაცვლილი 1756 კატეგორია:ჰაბსბურგები კატეგორია:ბავარიის კურფიურსტების მეუღლეები კატეგორია:საღვთო რომის იმპერატრიცები კატეგორია:ბოჰემიის დედოფლები კატეგორია:გერმანიის დედოფლები კატეგორია:ავსტრიის პრინცესები
გრიგოლ ბაკურიანის ძე (უმცროსი)
გრიგოლ ბაკურიანისძე (Γρηγόριος Πακουριανός; დ. c. 1080 – გ. აპრილი 1105) — ბიზანტიელი არისტოკრატი და პროვინციის გამგებელი.
ლიტერატურა
კატეგორია:ქართული წარმოშობის ბიზანტიელები
მორონი (ბუენოს-აირესი)
მორონი (Morón) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 92 725 კაცს.
რესურსები ინტერნეტში
კატეგორია:ბუენოს-აირესის პროვინციის ქალაქები
ძველისლანდიური ენა
[[ფაილი:Old norse, ca 900.PNG|right|290px|thumb|
]]
ძველისლანდიური ენა (fornnorræna, norrønt språk) — გერმანული ენების დასავლეთსკანდინავიური ქვეჯგუფის ენა, რომელიც გამოიყენებოდა XIV საუკუნის შუამდე თანამედროვე ნორვეგიიდან წამოსული ვიკინგების მიერ, რომლებიც ისლანდიაში დასახლდნენ. თავდაპირველად არ განსხვავდებოდა ძველნორვეგიული ენისგან, იწოდებოდა ასევე „-ად“, რაც ნიშნავს „ჩრდილოეთის მეტყველებას“. დროთა განმავლობაში ორივე ენა მნიშვნელოვნად შეიცვალა. შედის ძველსკანდინავიური ენების ჯგუფში.
ვიკინგების ეპოქის დამთავრებამდე (დაახლოებით 1050 წელი) სხვაობა სკანდინავიურ დიალექტებს შორის მცირე იყო, თუმცა ძველაღმოსავლეთსკანდინავიურსა და ძველდასავლეთსკანდინავიურს შორის განსხვავება, როგორც ჩანს, ჯერ კიდევ VII საუკუნეში წარმოიშვა.
სქოლიო
კატეგორია:სკანდინავიური ენები კატეგორია:ისლანდია კატეგორია:ვიკინგები კატეგორია:შუა საუკუნეების ენები
De Administrando Imperio
მარჯვნივ|მინი|[[კონსტანტინე VII|კონსტანტინე VII პორფიროგენეტი 945 წელს.]] De Administrando Imperio („იმპერიის მმართველობის შესახებ“), შემოკლებით DAI — ბერძნულენოვანი ნაშრომის ლათინური სახელწოდება. შედგენილია X საუკუნის ბიზანტიელი იმპერატორის კონსტანტინე VII პორფიროგენეტის (მმ. 913–959) მიერ. ნაშრომის ბერძნული სათაურია (Πρὸς τὸν ἴδιον υἱὸν Ρωμανόν) („[ჩემს] ძეს რომანოზს“). ის წარმოადგენდა ბიზანტიის იმპერიის საშინაო და საგარეო პოლიტიკის სახელმძღვანელოს კონსტანტინეს ძის და მემკვიდრის, იმპერატორი რომანოზ II- ისთვის (მმ. 938–963). კონსტანტინეს თავად ნაშრომისთვის სახელი არ მიუნიჭებია და ნაცვლად ამისა, არჩია ტექსტი სტანდარტული ხასიათის ფორმალური მისალმებით დაეწყო.
ავტორი და წინაპირობა
კონსტანტინე VII როგორც მეცნიერ-იმპერატორი ხელს უწყობდა ბიზანტიის იმპერიაში განათლების გავრცელებას. მისი ინიციატივით დაიწერა სამი წიგნი („De Administrando Imperio“, „De Ceremoniis“ და „On the Themes“) და ასევე მისი პაპის ბასილ I-ის ბიოგრაფია. გავრცელებული მოსაზრებით De Administrando Imperio (DAI) დაიწერა 948–952 წლებს შორის. ამის თქმის საშუალებას იძლევა DAI-ის 27-ე, 29-ე და 45-ე თავებში მოცემული ტექსტები. 29-ე თავში ავტორი წერს: „ახლა (დღეს) არის VII ინდიქტიონი, დასაბამითგან 6457 წელი“, ბიზანტიური წელთაღრიცხვით დასაბამითგან 6457 წელი შეესადაგება ა.წ.-ის 948/949 წელს. 45-ე თავში ავტორი ამბობს: „ახლა (დღეს) არის X ინდიქტიონი, დასაბამითგან 6460 წელი, კონსტანტინე VII და რომანოზ II-ის ზეობისა“, ბიზანტიური წელთაღრიცხვით დასაბამითგან 6460 წელი შეესადაგება ა.წ.-ის 951/952 წელს. აქედან გამომდინარე შეიძლება ვივარაუდოთ, რომ DAI დაიწერა 948–952 წლებს შორის. თუმცა, ზოგიერთი მკლევარის აზრით ის 926-959 წლებს შორის უნდა დაწერილიყო.
ნაშრომი შეიცავს რჩევებს ჰეტეროგენური იმპერიის მართვისა და უცხოელ მტრებთან ბრძოლის შესახებ. ნაშრომი აერთიანებს კონსნტანტინეს ორ ადრეულ ტრაქტატებს: „სახელმწიფოს და სხვადასხვა ერების მმართველობის შესახებ“ (Περί Διοικήσεως τοῦ Κράτους βιβλίον καί τῶν διαφόρων Έθνῶν), რომელიც ეხება იმპერიის მეზობელი ერების ისტორიას და მახასიათებლებს, მათ შორის არიან: თურქები, პაჭანიკები, კიევის რუსეთი, სამხრეთ სლავები, არაბები, ლომბარდები, სომხები და ქართველები; და „აღმოსავლეთის და დასავლეთის თემების შესახებ“ (Περί θεμάτων Άνατολῆς καί Δύσεως, ლათინურად: „De Thematibus“), რომელიც ეხება იმპერიის პროვინციებში განვითარებულ მოვლენებს. ამ კომბინაციას ემატება კონსტანტინეს პოლიტიკური ინსტრუქციები მისი ძის, რომანოზისადმი.
შინაარსი
წიგნის შინაარსი, მისი წინასიტყვაობის მიხედვით, დაყოფილია ოთხ სექციად:
მიუხედავად იმისა, რომ ნაშრომში მოყვანილი ისტორიული და გეოგრაფიული სახის ინფორმაცია ხშირად დამაბნეველი და ასევე ლეგენდებით გეჯერებულია, საერთო ჯამში ის საიმედო წყაროს წარმოადგენს.
ისტორიული ტრაქტატები, რომელიც იმპერატორმა 940-იან წლებში შეადგინა, მოცემულია მე-12–40-ე თავებში. ტრაქტატი შედგება ტრადიციებისა და ლეგენდებისაგან იმპერიის მეზობელ იმ ხალხებზე, რომლებიც ამა თუ იმ პერიოდში, იმპერატორების მმართველობის დროს, დასახლდნენ იმ ტერიტორიაზე სადაც ისინი ამჟამად ცხოვრობენ (სარკინოზები, ლომბარდები, ვენეციელები, სერბები, ბოსნიელები, ხორვატები, მადიარები, პაჭანიკები). 1-ელი–8-ე, 10-ე–12-ე თავები განიხილავს იმპერიის პოლიტიკას პაჭანიკების და თურქების მიმართ. მე-13 თავი წარმოადგენს იმპერატორის ზოგად დირექტივას საგარეო პოლიტიკაზე. 43-ე–46-ე თავები ეხება თანამედროვე პოლიტიკას იმპერიის ჩრდილო-აღმოსავლეთში (სომხეთი და საქართველო). 49-ე–52-ე თავები შედგება ინსტრუქციებისგან ახალი ტერიტორიების დაბეგრვასა და მათ შემოერთებაზე, ასევე ნაწილობრივ მოიცავს სამოქალაქო და საზღვაო ადმინისტრაციის საკითხებს. ბოლო თავები (მათ შორის 53-ე თავი) შედგინდა პრაქტიკული ინსტრუქციებისთვის იმპერატორი რომანოზ II-ისადმი, რომელიც სავარაუდოდ დაემატა 951–952 წლებს შორის, რათა აღნიშნულიყო რომანოზის მე-14 დაბადების დღე (952).
ენა
ენა რომელსაც კონსტანტინე იყენებს წარმოადგენს მაღალი სტილის შუასაუკუნოვან ბერძნულს, რომელიც გარკვეულწილად უფრო დახვეწილია, ვიდრე კანონიკური სახარებებში და ადვილად გასაგებია თანამედროვე ბერძნულის მცოდნესთვის. ერთადერთი სირთულე გვხვდება ტექტნიკური ტერმინების მიმართ, რომელიც – სტანდარტულ გამოყენებაში – შესაძლოა გახდეს „ პრიმა ფასიე “ თანამედროვე მკითხველისთვის. მაგალითად, როცა კონსტანტინე წერს ბასილიკოის (lit. „სამეფო კაცი“) შორეულ ქვეყნებში მოსალაპარაკებლად წარგზავნაზე. ამ შემთხვევაში ეს მხოლოდ იმას ნიშნავს, რომ „სამეფო კაცი“, ანუ საიმპერატორო დესპანები, ელჩობის სახით გაგზავნილ იქნენ სპეციფიურ მისიაზე. პრეამბულაში იმპერატორი ხაზს უსვამს, რომ ის მოერიდა დამაბნეველი გამოხატვებისა და „მაღალი“ ატიკიზმების გამოყენებას, რათა ნაშრომი ადვილად გასაგები ყოფილიყო მისი შვილისთვის და იმ მაღალი თანამდებობის პირთათვის ვისთვისაც შესაძლოა ის მას გაეზიარებინა.
ხელნაწერები და რედაქციები
შემორჩენილია ოთხი ასლი: ბერძნული ტექსტი მთლიანობაში გამოქვეყნდა შვიდჯერ. editio princeps-ი რომელიც დაფუძნებული იყო V-ზე გამოქვეყნდა 1611 წელს იოჰანეს მერსიუსის მიერ, ამ უკანასკნელმა მას ლათინური სათაური მიანიჭა, რაც საფუძველი გახდა ამ ნაშრომის უნივერსალური სახელწოდებისა, რითიც ის დღეს არის ცნობილი. ეს რედაქცია ექვსი წლის შემდეგ გამოიცა უცვლელი სახით. შემდეგი რედაქცია ეკუთვნის ა. ბანდურს (1711), რომელიც წარმოადგენს პირველი რედაქციის და P ხელნაწერის ასლს. ბანდურის რედაქცია ორჯერ იქნა დაბეჭდილი: 1729 წელს ბიზანტიელი ისტორიკოსების ვენეციურ კრებულში და 1864 წელს მინმა ხელახლა გამოცა ბანდურის ტექსტი მცირე შესწორებით.
თანამედროვე რედაქციები
1892 წელს R. Vari აპირებდა ამ ნამუშევრის კრიტიკული რედაქციის გამოცემას და J.B. Bury-მ შემდეგ შესთავაზა ეს ნამუშევრები მის ბიზანტიური ტექსტების კრებულში შეეტანა. მან დათმო რედაქციის ეს გეგმა და ის Gyula Moravcsik-ის დაუთმო 1925 წელს. ბერძნული ტექსტის (Gy. Moravscik-ის მიერ) პირველი თანამედროვე რედაქცია და მისი ინგლისური თარგმანი (R. J. H. Jenkins-ის მიერ) პირველად 1949 წელს ბუდაპესტში გამოჩნდა. შემდეგი რედაქცია გამოჩნდა 1962 წელს (ატლონი, ლონდონი), შემდეგი 1967 და 1993 წელს (დუმბარტონ-ოქსი, ვაშინგტონი)
ივან შინკარენკო
ივან შინკარენო (დ. 1 ოქტომბერი, 1986) — უკრაინელი პოლიტიკოსი. არის უკრაინის უმაღლესი რადის წევრი 2019 წლის 29 აგვისტოდან. არის პარტია „ხალხის მსახურის“ წევრი.
ბახვის შესახვევი
ბახვის შესახვევი — ქუჩა თბილისში, ჩუღურეთის რაიონში  (ჩუღურეთი); ელენე ახვლედიანის ქუჩიდან სპარტაკის გასასვლელამდე. წარმოიქმნა XIX საუკუნეში. თბილისის გამგეობის მიერ 1903 წელს შედგენილ ქუჩების სიაში შეტანილია როგორც ნაზაროვის შესახვევი. 20-იან წლებში ბახვის შესახვევი დაერქვა.
ლიტერატურა
კატეგორია:ჩუღურეთის რაიონის ქუჩები
სოლონეცი (სოროკის რაიონი)
სოლონეცი (Soloneţ) — სოფელი მოლდოვაში, სოროკის რაიონში. მდებარეობს ზღვის დონიდან 194 მეტრზე. 2004 წლის მონაცემებით, მოსახლეობა 622 ადამიანს შეადგენდა.
ჰედვიგ დანიელი
ჰედვიგ დანიელი (Hedvig af Danmark; დ. 5 აგვისტო, 1581 — გ. 26 ნოემბერი, 1641) — ოლდენბურგების დინასტიის წარმომადგენელი. დანიის მეფე ფრედერიკ II-ისა და დედოფალ სოფია მეკლენბურგ-გიუსტროველის ასული. საქსონიის კურფიურსტი 1602-11 წლებში როგორც კრისტიან II-ის მეუღლე.
ბიოგრაფია
ჰედვიგი დაიბადა 1581 წლის 5 აგვისტოს. იგი იყო დანიისა და ნორვეგიის მეფე ფრედერიკ II-ისა და მისი მეუღლის, დედოფალ სოფია მეკლენბურგ-გიუსტროველის უმცროსი ქალიშვილი. მისი უფროსი და, ელიზაბეთი ბრაუნშვაიგის ჰერცოგინია გახდა, ხოლო მეორე და, ანა ინგლისის დედოფალი, მათი ძმა, კრისტიან IV კი დანიისა და ნორვეგიის მეფე იყო. მისი და-ძმების მსგავსად, თავისი ბავშვობა დანიიდან შორს, დედის მეკლენბურგელ ნათესავებთან ერთად გაატარა.
1602 წლის 12 სექტემბერს, იგი ცოლად გაჰყვა საქსონიის კურფიურსტ კრისტიან II-ს. მათი ქორწინება ცხრაწლიანი და უნაყოფო იყო. კრისტიანი 1611 წელს გარდაიცვალა.
ახალი კურფიურსტი მისი მაზლი გახდა, რომელთანაც ჰედვიგს ყოველთვის თბილი ურთიერთობა ჰქონდა. ამის გამო, იგი სიცოცხლის ბოლომდე ფუფუნებაში ცხოვრობდა. ამასთან, ჰედვიგი აარსებდა ეკლესიებს, ღარიბების, დაავადებულებისა და ობლების თავშესაფრებს და ა.შ. როგორც დანიის მეფის და და ინგლისის მეფის ცოლის და, იგი საქსონიაში ყოველთვის დიდი პატივითა და ავტორიტეტით სარგებლობდა. ცნობილია, რომ მისმა მაზლმა თავისი ქალიშვილების აღზრდა სწორედ მას მიანდო.
დაქვრივების შემდეგ იგი ლიხტენბერგის სასახლეში გადავიდა, დრეზდენთან ახლოს. 1631 წელს იგი დანიაში ჩავიდა და დედამისის დაკრძალვას დაესწრო. 1634 წელს დანიაში კვლავ ჩავიდა, რათა დასწრებოდა თავისი ძმისწულის, კრისტიანისა და თავისი მაზლიშვილის, მაგდალენა სიბილა საქსონიელის ქორწინებას. იგი გარდაიცვალა 1631 წლის 26 ნოემბერს, 60 წლის ასაკში.
ლიტერატურა
კატეგორია:დაბადებული 5 აგვისტო კატეგორია:დაბადებული 1581 კატეგორია:გარდაცვლილი 26 ნოემბერი კატეგორია:გარდაცვლილი 1641 კატეგორია:ოლდენბურგები კატეგორია:საქსონიის კურფიურსტები კატეგორია:დანიის პრინცესები კატეგორია:ნორვეგიის პრინცესები
ივაი
ივაი (Ivaí) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 748 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პრუდენტოპოლისის შემადგენლობაში.
2010 წლის მონაცემებით, მოსახლეობა 12 815 ადამიანს შეადგენდა, მოსახლეობის სიმჭიდროვე 21.08 კმ²-ზე. ფართობი 607 848 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
მამა-მარჩენალი
მამა-მარჩენალი (Padre padrone) — ძმები ტავიანების 1977 წლის ისტორიული ფილმი. ამ ფილმისთვის მათ დაიმსახურეს ოქროს პალმის რტო.
ელ-პუერტო-დე-სანტა-მარია
ელ-პუერტო-დე-სანტა-მარია (El Puerto de Santa María) — ქალაქი და მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის ბაია-დე-კადისის კომარკის შემადგენლობაში. ფართობი — 159 კმ². მოსახლეობა — 88 703 კაცი (2020 წ.).
სქოლიო
კატეგორია:კადისის მუნიციპალიტეტები კატეგორია:კადისის ქალაქები
Optical Race
Optical Race — ჯგუფ Tangerine Dream-ის 1988 წლის სტუდიური ალბომი. იგი გამოვიდა ლეიბლზე Private Music, რომელიც დაარსებული იქნა ჯგუფის ყოფილი წევრ პეტერ ბაუმანის მიერ. ეს აგრეთვე არის პირველი ალბომი კრისტოფერ ფრანკეს გარეშე (გარდა Electronic Meditation-ის). იგი დაპროგრამებულია Atari ST-ის მეშვეობით, Steinberg-ის და Jones-ის პროგრამებით.
სქოლიო
კატეგორია:1989 წლის ალბომები კატეგორია:Tangerine Dream-ის ალბომები კატეგორია:Private Music-ის ალბომები
მანგაზეა
მანგაზეა — ისტორიული ქალაქი რუსეთში, ჩრდილო-დასავლეთ ციმბირში, მდინარე ტაზზე. არსებობდა XVII საუკუნეში.
1601-1607 წლებში ტაზის მარჯვენა სანაპიროზე, შესართავიდან 300 კმ-ში, რუსმა სტრელეცებმა და კაზაკებმა ააგეს ციხე-ქალაქი, როგორც ციმბირის ათვისების ფორ-პოსტი. მანგაზეამ მალე მოიპოვა სავაჭრო-სამრეწველო მნიშვნელობა, განსაკუთრებით კი ბეწვეულის ვაჭრობაში. მისი მცხოვრებნი მისდევდნენ თევზჭერას, მესაქონლეობას, ზღვაოსნობას, ხელოსნობას. 1968-1970 და 1973 წლების არქეოლოგიურმა აღმოჩენებმა დაადგინა, რომ მანგაზეა შედგებოდა ორი ნაწილისგან, კრემლის და რაბათისგან. ეკონომიკურ მნიშვნელობას ინარჩუნებდა XVII საუკუნის 40-იან წლებამდე. ენისეის ჩრდილო ნაწილში ბეწვიან ცხოველთა განადგურების გამო მანგაზეამ დაკარგა მნიშვნელობა, მოსახლეობამ დატოვა ქალაქი, გარნიზონი გადავიდა ენისეიზე, სადაც 1672 წელს გაშენდა ახალი მანგაზეა, შემდგომში ტურუხანსკი.
ლიტერატურა
კატეგორია:ისტორიული ქალაქები კატეგორია:რუსეთის ისტორიული ადგილები
ნისო
სქოლიო
კატეგორია:ლერიქის რაიონის სოფლები
პილი (სამხრეთი კამარინესი)
პილი (ოფიციალურად პილის მუნიციპალიტეტი; ტაგ: Bayan ng Pili; ბიკ: Banwaan kan Pili) — პირველი კლასის მუნიციპალიტეტი ფილიპინებში. სამხრეთ კამარინესის პროვინციის დედაქალაქი.
ისტორია
პილის შესახებ პირველი ცნობები 1770-იან წლებში ესპანელი მისიონერების მიერ ქრისტიანობის გავრცელების შესახებ მოიპოვება. ქალაქის ცენტრი თავდაპირველად „ბინანუაანანში“ (ბიკოლის ენაზე პატარა ქალაქს ნიშნავს) მდებარეობდა, სანამ მისიონერები ცენტრს დღევანდელი პილის ადგილას, წმინდა რაფაელ მთავარანგელოზის საკათედრო ტაძრის ადგილას გადაიტანდნენ.
ქალაქი პილი ამერიკელებმა 1901 წელს დაარსეს. ქალაქის სახელწოდების წარმოშობის საკითხი ეტიმოლოგებს შორის საკამათოა: ერთი ვერსიით, მუნიციპალიტეტის დასახელება Canarium ovatum-ის დასახელებიდან წარმოდგება, ხოლო მეორე ვერსიით პილი ბიკოლური სიტყვიდან პილი წარმოდგება, რაც „არჩევანს“ ნიშნავს. სამხრეთ კამარინესის პროვინციულ დედაქალაქ ნაგაში ხშირი იყო წყალდიდობები, რის გამოც ამერიკელებმა პილის პროვინციულ ურბანულ ცენტრად ქცევა გადაწყვიტეს. ქალაქს ამერიკელებისთვის სტრატეგიული მდებარეობა ჰქონდა: იგი პროვინციის მნიშვნელოვან რაიონებს ერთმანეთთან აკავშირებდა: ჩრდილოეთში ბიკოლურ ენაზე მოსაუბრე მუნიციპალიტეტებსა და რინკონადის ბიკოლურ ენაზე მოსაუბრე ტერიტორიებს. პილი ოფიციალურად მუნიციპალიტეტად 1918 წელს გამოცხადდა.
მეორე მსოფლიო ომის დროს, 1941 წელს იაპონიის საიმპერიო არმიის 3 000 ჯარისკაცი პილში გაიგზავნა. იაპონელებმა გვირაბები გაიყვანეს და სანგრებიც გათხარეს, რომლებიც დღემდეა შემორჩენილი. საომარი ინფრასტრუქტურა ძირითადად კადლანის, კურის, სან-ხოსესა და ცენტრალურ ტერიტორიაზე იყო განთავსებული. იაპონელებმა უკან დახევის დროს ისაროგის მთაში გამოქვაბულებს შეაფარეს თავი. ისაროგის მთა ბიკოლის რეგიონში მათი უკანასკნელი დასაყრდენი იყო. ფილიპინელებსა და იაპონელებს შორის მეგობრობის ისტორიული ძეგლი ისაროგის მთის ზირში, კურის ბარნგაიში, ბონკაოს სიტიოშია აღმართული.
პროვინციული დედაქალაქის გადატანა
სამხრეთ კამარინესის ყოფილი დედაქალაქი ნაგა 1573 წელს დაარსდა როგორც ნუევა-კასერესი. ეს სახელი ესპანეთში მდებარე ქალაქის შესაბამისად ეწოდა. ნაგა კოლონიის ხუთ სამეფო ქალაქს შორის ერთ-ერთი იყო. 1917 წლის 10 მარტს, ფილიპინების 2711-ე საკანონმდებლო აქტის საფუძველზე ნაგა პროვინციულ დედაქალაქად გამოცხადდა. 1955 წლის 6 ივნისს 1336-ე რესპუბლიკური აქტის მიღების შემდეგ სამხრეთ კამარინესის დედაქალაქად პილი გამოცხადდა, რომელიც ამ ფუნქციას დღემდე ასრულებს.
პილი პილიტიკურად 26 ბარანგაიდ იყოფა.
დემოგრაფია
2015 წლის აღწერით, პილის მუნიციპალიტეტის მოსახლეობა 89 545 ადამიანს შეადგენს. მოსახლეობის სიმჭიდროვის მაჩვენებელი 710 ადამიანია 1 კვ. კმ-ზე. მუნიციპალიტეტის ცენტრალური რაიონი 6 ბარანგაისგან შედგება, რომელთა მოსახლეობაც 12 104 ადამიანს შეადგენს.
რელიგია
მუნიციპალიტეტის მოსახლეობის უმრავლესობა რომის კათოლიკური ეკლესიის მიმდევარია. პილი კასერესის არქიეპარქიის იურისდიქციის ქვეშაა. მუნიციპალიტეტში მდებარეობს: წმინდა რაფაელ მთავარანგელოზის საკათედრო ტაძარი. მოსახლეობის მცირე ნაწილი სხვა ქრისტიანული კონფესიების: ქრისტეს ეკლესიის, აგლიპაიანური ეკლესიის და სხვ. მიმდევრები არიან.
კულტურა
მუნიციპალიტეტის ყოველ ბარანგაისა და სიტიოს საკუთარი დღესასწაული აქვთ, თუმცა მუნიციპალიტეტსი ორი მთავარი ფესტივალი აღინიშნება. მუნიციპალური მთავრობა ცენტრალურ რაიონში რელიგიურ დღესასწაულს მართავს, ხოლო პროვინიული მთავრობა პროვინციის დაარსების აღსანიშნავ ფესტივალს მართავს.
პილის ფიესტა წმინდა რაფაელ მთავარანგელოზის საპატივცემულოდ აღინიშნება, რომელიც მუნიციპალიტეტის მფარველ წმინდანად ითვლება. ფიესტა 1918 წლიდან, სამრევლოს დაარსების შემდეგ ყოველწლიურად 23-24 ოქტომბერს აღინიშნება. ოქტომბრის თვის განმავლობაში მუნიციპალიტეტში ყოველწლიური კულტურული დღესასწაული „კიმარონესის ფესტივალი“ იმართება. იგი პილის ცენტრალური რაიონის ექვს ბარანგაიში აიღინიშნება. ფესტივალის დროს სამი მთავარი ღონისძიება ტარდება: ქუჩის ცეკვებში შეჯიბრება, მუსიკალური საღამო და სიალმაზის კონკურსი.
კამარინესის პროვინციული მთავრობა პროვინციის დაარსების აღსანიშნავად ყოველწლიურად მაისის თვის ბოლო კვირაში კაოგმის ფესტივალს ატარებს. ფესტივალი სამხრეთ კამარინესის პროვინციული კაპიტოლიუმის კომპლექსსა და სამხრეთ კამარინესის თავისუფალ სასპორტო კომპლექსში იმართება.
სქოლიო
კატეგორია:სამხრეთ კამარინესის მუნიციპალიტეტები კატეგორია:ფილიპინების პროვინციული დედაქალაქები
Back (Bad Boys Blue-ს ალბომი)
Back — გერმანული პოპჯგუფ Bad Boys Blue-ს მეცამეტე სტუდიური ალბომი. გამოვიდა 1998 წელს. იგი ძირითადად ეფუძნება ჯგუფის ცნობილ ჰიტ-სიმღერებს და წარმოადგენს მათი რემიქსების კრებულს.
რესურსები ინტერნეტში
კატეგორია:Bad Boys Blue-ს ალბომები კატეგორია:1998 წლის ალბომები
მინასუ
მინასუ (Minaçu) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 351 მეტრზე. მიეკუთვნება გოიასის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პორანგატუს შემადგენლობაში.
რესურსები ინტერნეტში
კატეგორია:გოიასის შტატის მუნიციპალიტეტები
სტოიკანი
სტოიკანი (Stoicani) — სოფელი მოლდოვაში, სოროკის რაიონში. მდებარეობს ზღვის დონიდან 207 მეტრზე. 2004 წლის მონაცემებით, მოსახლეობა 928 ადამიანს შეადგენდა.
რესურსები ინტერნეტში
კატეგორია:სოროკის რაიონის სოფლები
ვერსალი (ტელესერიალი)
სცენარი
სერიალის მსვლელობა 1667 წლიდან იწყება, რა დროსაც საფრანგეთში ლუი XIV მეფობს. იგი გადაწყვეტს დატოვოს პარიზი, რომელიც მას ფრონდას ახსენებს და მამამისის სანადირო შატო ვერსალი სამეფო რეზიდენციად გადააქციოს. მრავალი წინააღმდეგობისა და დაბრკოლების მიუხედავად, ლუი აღწევს საწადელს და სასურველ სასახლეს აშენებს. მშენებლობის პარალელურად, სერიალში გვხვდება ლუის საგარეო პოლიტიკისა და ომების ისტორია. აქ ასევე ნათლადაა გადმოცემული „მეფე მზის“ სამეფო კარზე არსებული ინტრიგები, რომლის ცენტრშიც ძირითადად მისი საყვარლები და ცოლი იყვნენ.
გადასაღები ლოკაციები
სერიალ „ვერსალის“ გადაღებები რამდენიმე ფრანგულ სასახლესა და შატოში მიმდინარეობდა:
სქოლიო
კატეგორია:ფრანგული ტელესერიალები კატეგორია:2010-იანი წლების ტელესერიალები
Prince (ალბომი)
Prince — ამერიკელი მუსიკოს პრინსის მეორე სტუდიური ალბომი. გამოვიდა 1979 წლის 19 ოქტომბერს. ალბომი გამოსცა Warner Bros. Records-მა.
სქოლიო
კატეგორია:1979 წლის ალბომები კატეგორია:პრინსის ალბომები კატეგორია:Warner Bros. Records-ის ალბომები
სან-როკე (ესპანეთი)
სან-როკე (San Roque) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კამპო-დე-გიბრალტარის კომარკის შემადგენლობაში. ფართობი — 140 კმ². მოსახლეობა — 31 571 კაცი (2020 წ.).
სქოლიო
კატეგორია:კადისის მუნიციპალიტეტები
Lily on the Beach
სქოლიო
კატეგორია:1989 წლის ალბომები კატეგორია:Tangerine Dream-ის ალბომები კატეგორია:Private Music-ის ალბომები
კასეროსი (ბუენოს-აირესი)
კასეროსი (Caseros) — ქალაქი არგენტინაში. მდებარეობს ბუენოს-აირესის პროვინციაში. 2001 წლის მონაცემებით, მოსახლეობა შეადგენს 90 313 კაცს.
ორგანოგენეზი
ორგანოგენეზი (ორგანო და ...გენეზი) — ორგანოთა გაჩენის, განვითარებისა და გარდაქმნის პროცესი. ორგანოგენეზი ვიწრო გაგებით (ონტოგენეზური ორგანოგენეზი) გულისხმობს მორფოგენეზულ პროცესებს, რომლებიც ვლინდება ორგანოთა ნასახების წარმოქმნით მათში ქსოვილების წარმოქმნამდე (ჰისტოგენეზი). ხშირად ორგანოგენეზს ჩანასახის გავითარების იმ პერიოდსაც უწოდებენ, როდესაც ეს პროცესი ხორციელდება. მცენარეული ორგანიზმების მიმართ ცნება „ორგანოგენეზი“ გამოიყენება არადიფერენცირებული ქსოვილიდან (მერისტემა) მთავარი ორგანოების (ფესვი, ღერო, ფოთოლი, ყვავილი) წარმოქმნის პროცესების აღსანიშნავად.
ორგანოგენეზი ფართო გაგებით მოიცავს აგრეთვე ევოლუციურ პროცესში ორგანოთა წარმოქმნასა და გარდაქმნას (ფილოგენეზური ორგანოგენეზი).
ლიტერატურა
კატეგორია:ემბრიოლოგია
პრუდენტოპოლისი
პრუდენტოპოლისი (Prudentópolis) — მუნიციპალიტეტი ბრაზილიაში, პარანის შტატში; მდებარეობს ზღვის დონიდან 840 მეტრზე. მიეკუთვნება სამხრეთ-აღმოსავლეთ პარანის მეზორეგიონს. შედის ეკონომიკურ-სტატისტიკურ მიკრორეგიონ პრუდენტოპოლისის შემადგენლობაში.
2010 წლის მონაცემებით, მოსახლეობა 48 792 ადამიანს შეადგენდა, მოსახლეობის სიმჭიდროვე 21.82 კმ²-ზე. ფართობი 2 236 579 კმ²-ია.
რესურსები ინტერნეტში
კატეგორია:პარანის შტატის მუნიციპალიტეტები
აღმოსავლური კაპარჭინა
აღმოსავლური კაპარჭინა (Abramis brama orientalis) — თევზი კობრისებრთა ოჯახისა. მისი სხეულის სიგრძე 40 სმ, მასა — 1,2 კგ აღწევს. გავრცელებულია კასპიისა და არალის ზღვების აუზებში. მინგეჩაურის წყალსაცავის შექმნის შემდეგ (1953) აღმოსავლეთ საქართველოს წყალსატევებშიც (მტკვარი, ალაზანი, იორი, ჯანდარის ტბა, თბილისისა და პალდოს წყალსატევები) შემოვიდა. დასავლეთ საქართველოს მტკნარ წყლებში ბინადრობს აღმოსავლური კაპარჭინის მთავარი ფორმა (Abramis brama brama). სამეურნეო მნიშვნელობის თევზია. საქართველოში იჭერენ ძირითადად ჯანდარის ტბაში. იყენებენ ნედლს, დამარილებულს, შებოლილსა და დაკონსერვებულს.
ლიტერატურა
კატეგორია:კობრისებრნი
პირველი თაობის ვიდეო თამაშების კონსოლები
პირველი თაობის ვიდეო თამაშების კონსოლების ეპოქას საფუძველი ჩაეყარა 1972 წელს, მას შემდეგ რაც ბაზარზე გამოჩნდა სათამაშო კონსოლი Magnavox Odyssey (წარმოება დაიწყო 1968 წელს რალფ ბაერის თაოსნობით, კოდური სახელწოდებით „The Brown Box“.) და გაგრძელდა 1977 წლამდე, როდესაც პონგის მაგვარი კონსოლების მწარმოებლებმა დატოვეს სათამაშო ბაზარი, რის მიზეზადაც იქცა 1977 წლის ვიდეო თამაშების ინდუსტრიის კრიზისი და მიკროპროცესორზე დაფუძნებული კონსოლების გამოჩენა. იაპონიაში პირველი თაობის ხანა ცოტა მოგვიანებით, 1980 წელს დასრულდა.
პირველი სათამაშო კონსოლის Magnavox-ის შემუშავებაში დიდი წვლილილი მიუძღვის რალფ ბაერს. Magnovox-მა საფუძველი ჩაუყარა ბაზარზე სხვადასხვა სახის სათამაშო კონსოლების გამოჩენას: Binatone TV Master (Binatone), TV Tennis Electrotennis (Epoch Co.), Telstar-ის სერია (Coleco) და Color TV-Game (Nintendo) — ეს უკანასკნელი ითვლება პირველი თაობის ყველაზე პოპულარულ კონსოლად, 3 მილიონი გაყიდული ეგზემპლიარით. ამას გარდა იქმნებოდა არკადული ავტომატის, Pong-ის მაგვარი კონსოლები, ვიდეო თამაშების ისტორიაში ცნობილია პონგის კლონების სახელით
ისტორია
მინი|მარჯვნივ|250პქ|პონგის არკადული ვერსია ინჟინერმა რალფ ბაერმა ინტერაქტიულ ტელემაუწყბლობაზე მუშაობა ჯერ კიდევ 1951 წელს ჩაიფიქრა, როდესაც ქმნიდა ტელევიზორს Loral Corporation-ისთვის. მან თავისი იდეა 1966 წელს Sandres Associates-ში მუშაობისას განავითარა. ბაერმა შექმნა მარტივი ვიდეო თამაში Chase — ორი მოთამაშისთვის, რომელიც გამოიყენებდა ჩვეულებრივ ტელევიზორს გამოსახულების მისაღებად. მას შემდეგ რაც ბაერმა თამაში წარუდგინა კომპანიის დირექტორს, ჰერბერტ კამპანს, პროექტს გამოეყო გარკვეული დაფინანსება და ოფიციალურად დაიწყო მუშაობა. 1967 წელს ბილ ჰარისონმა შექმნა სინათლის პისტოლეტი, რომელიც ასრულებდა კონტროლერის ფუნქციას და იმართებოდა მოთამაშისგან.
ბილ რუში პერსონალს შემოუერთდა პროექტის დასაჩქარებლად და პროექტის ფარგლებში შეიქმნა რამდენიმე თამაში, მათ შორის მაგიდის ჩოგბურთი. ამის შედეგად, ბაერს გაუჩნდა იდეა პროდუქტი საკაბელო მაუწყებლებისთვის მიეყიდა. პროტოტიპის დემონტრირება მოუწყვეს კომპანია Teleprompter-ის ვიცე-პრეზიდენტ შლაფს, რომელმაც გააფორმა კონტრაქტი Sanders Associates-თან. საბოლოოდ პროტოტიპის შემუშავება ფინალურ სტადიას მიუახლოვდა და მიენიჭა კოდური სახელწოდება Brown Box. მას გააჩნდა ორი კონტროლერი, სინათლის პისტოლეტი და 16 ერთეული გადამრთველი. 1969 წელს კონტრაქტი გაფორმდა კომპანია Magnovox-თან. Magnavox-მა მასში შეიტანა გარკვეული ცვლილებები და 1972 წელს, პირველი კომერციული სათამაშო კონსოლი, Magnavox Odyssey მოევლინა მსოფლიოს.
მინი|მარცხნივ|250პქ|BrownBox, Magnavox-ის პროტოტიპი Magnavox-ის პარალელურად, ამავე წლის 29 ნოემბერს შეიქმნა არკადული სისტემა Pong და სწრაფად მოიპოვა პოპულარობა. პონგის წარმატებამ განაპირობა პონგის მაგვარი სახლის კონსოლების წარმოება, ცნობილი პონგის კლონების სახელით. ამის ერთ-ერთი მაგალითი არის იაპონიაში შექმნილი პირველი კონსოლი TV Tennis Electrotennis. ამაჰ მოჰყვა 1975 წელს ბრიტანული კომპანია Binatone-ის მიერ შექმნილი კონსოლის Binatone TV Master-ის გამოსვლა. 1976 საფუძველი ჩაეყარა ამერიკული კომპანია Coleco-ს Telstar-ის სერიის კონსოლების წარმოებას.
როგორც ცნობილია, პირველი თაობის ერა დასრულდა 1977 წელს, თუმცა იაპონიაში იგი 1980 წლამდე გაგრძელდა. აქედან გამომდინარე, 1977 წელს იაპონიაში გამოვიდა კომპანია Nintendo-ს Color TV Game - ყველაზე გაყიდვადი და პოპულარული სისტემა იმ დროში, სამი მილიონი ეგზემპლიარის რაოდენობით.
სქოლიო
კატეგორია:პირველი თაობის ვიდეო თამაშების კონსოლები კატეგორია:ვიდეო თამაშების ისტორია კატეგორია:ვიდეო თამაშების კონსოლები თაობების მიხედვით კატეგორია:1970-იანი წლები ვიდეო თამაშებში კატეგორია:1970-იანი წლების ვიდეო თამაშები კატეგორია:1970-იანების სათამაშოები
კომბოსტოს გაზაფხულის ბუზი
კომბოსტოს გაზაფხულის ბუზი (Delia radicum) — მწერი ყვავილის ბუზების ოჯახისა. ზრდასრული დედალი ბუზი ღია ნაცრისფერია. მუცელზე გასდევს ვიწრო ლაქებად დაყოფილი მურა ზოლი. მამალი ამავე ფერისაა. მკერდზე ზურგის მხარეს გასდევს სამი მუქი ფერის ზოლი. ბუზის სხეულის სიგრძე 6–6,5 მმ-ია. მატლი ცილინდრისებრი ფორმისაა, თეთრი ან მოყვითალო ფერის. მისი სიგრძე 7–8 მმ შეადგენს. მავნებელი მწერია. ძირითადად აზიანებს კომბოსტოს (თავიანი, ყვავილოვანი, ბროკოლი) საადრეო ჯიშებს, მატლები აზიანებენ კომბოსტოს ფესვებს, რის შედეგადაც მცენარე ან იღუპება, ან მისი განვითარება ფერხდება. მავნეა გაზაფხულზე და ზაფხულში.
კომბოსტოს მოსავლის აღების შემდეგ დარჩენილი მცენარეული ნარჩენების განადგურება, სარეველების წინააღმდეგ ბრძოლა, ქიმიური წამლობები (მალათიონის და მავნებლის წინააღმდეგ ეფექტის მქონე სხვა მოქმედ ნივთიერებათა ბაზაზე დამზადებული ინსექტიციდები).
სქოლიო
კატეგორია:ყვავილის ბუზები კატეგორია:კომბოსტოს მავნებლები
ანა კათარინა ბრანდენბურგელი
ანა კათარინა ბრანდენბურგელი (Anna Katharina von Brandenburg, Anna Cathrine af Brandenburg; დ. 26 ივნისი, 1575 — გ. 8 აპრილი, 1612) — ჰოენცოლერნთა დინასტიის წარმომადგენელი. დანიისა და ნორვეგიის დედოფალი 1597-1612 წლებში როგორც კრისტიან IV-ის პირველი მეუღლე. მეფე ფრედერიკ III-ის დედა.
ბიოგრაფია
ანა კათარინა დაიბადა 1575 წლის 26 ივნისს ჰალეში. იგი იყო ბრანდენბურგის კურფიურსტ იოაკიმ ფრიდრიხისა და მისი ცოლის, კათარინა ბრანდენბურგ-კუიშტრინელის ქალიშვილი. 1595 წელს, გერმანიაში მოგზაურობისას მას დანიისა და ნორვეგიის მეფე კრისტიან IV შეხვდა, რომელმაც მაშინვე გადაწყვიტა მასზე დაქორწინება. 1596 წელს ანა კათარინა და მისი მშობლები კრისტიანის კორონაციას დაესწრნენ.
1597 წლის 27 ნოემბერს, კრისტიან IV და ანა კათარინა დაქორწინდნენ, რითაც იგი დანიისა და ნორვეგიის დედოფალი გახდა. საქორწილო ცერემონია ქვემო იუტლანდში, ჰადერსლევჰუსის სასახლეში შედგა. იგი დედოფლად 1598 წელს ეკურთხა. მასა და კრისტიანს სულ ექვსი შვილი შეეძინათ, რომელთაგან მხოლოდ სამმა ვაჟმა მიაღწია სრულწლოვანებამდე. მისი გადარჩენილი ვაჟებიდან უფროსი მამის გარდაცვალებამდე გარდაიცვალა უშვილოდ, ნაბოლარა მოკლეს, ხოლო შუათანა კი ტახტზე ავიდა.
მართალია ანა კათარინა კრისტიან IV-ის ერთადერთი დედოფალია, მაგრამ მის შესახებ ბევრი არაფერია ცნობილი. ეს იმის გამოა, რომ იგი მეტად წყნარი და აპოლიტიკური ქალი იყო. დედოფალი მეფეს ყოველთვის თან დაჰყვებოდა ოფიციალურ ვიზიტებსა და მიღებებზე. ცნობილია, რომ ანა კათარინა ღრმად მორწმუნე ადამიანი იყო. არც ისაა ცნობილი, ქორწინებაში ბედნიერი იყო თუ არა, მაგრამ მის ქმარს უამრავი საყვარელი ჰყავდა. დედოფალ ანა კათარინას ბრძანებით წამოიწყეს როზენბორგის სასახლის მშენებლობა და მისი ინტერიერიც დედოფლის გემოვნებითაა მოწყობილი.
დედოფალი ანა კათარინა გარდაიცვალა 1612 წლის 8 აპრილს, 36 წლის ასაკში, კოპენჰაგენში. 1615 წელს, კრისტიანმა მეორედ იქორწინა თავის საყვარელზე.
ლიტერატურა
კატეგორია:დაბადებული 26 ივნისი კატეგორია:დაბადებული 1575 კატეგორია:გარდაცვლილი 8 აპრილი კატეგორია:გარდაცვლილი 1612 კატეგორია:ჰოენცოლერნები კატეგორია:დანიის დედოფლები კატეგორია:ნორვეგიის დედოფლები
სოუგბულაყი (ლაჩინის რაიონი)
სოუგბულაყი  (Soyuqbulaq) — სოფელი აზერბაიჯანში, ლაჩინის რაიონში. 1992 წლიდან დე ფაქტოდ შედის მთიანი ყარაბაღის თვითგამოცხადებული რესპუბლიკის შემადგენლობაში.
სქოლიო
კატეგორია: ლაჩინის რაიონის სოფლები
...Continued (Bad Boys Blue-ს ალბომი)
Сontinued — გერმანული პოპჯგუფ Bad Boys Blue-ს მეთოთხმეტე სტუდიური ალბომი. გამოვიდა 1999 წელს. იგი ეფუძნება ჯგუფის რამდენიმე ცნობილ სიმღერას, მაგრამ, წინა ალბომისგან განსხვავებით, მოიცავს ახალ მასალასაც.
რესურსები ინტერნეტში
კატეგორია:Bad Boys Blue-ს ალბომები კატეგორია:1999 წლის ალბომები
კლინიკური სიკვდილი (ტელესერიალი)
„კლინიკური სიკვდილი“ — ქართული მოკლემეტრაჟიანი 5 წუთისგან შემდგარი სამედიცინო დრამა, რომელიც TV 11-მა გადაიღო 2014 წელს.
სიუჟეტი
მოქმედება საავადმყოფოში ვითარდება. პოლიციის ზედამხედველობის ქვეშ მყოფ პატიმარს გაქცევაში მისი მეგობარი ეხმარება. საავადმყოფოში შეპარვისას უკანასკნელი მეგობარს ნემსს უკეთებს და ყველას აჯერებს, რომ პატიმარი გარდაიცვალა. ამის შემდეგ ის გვამს მიტოვებულ ქარხანაში წაიღებს. პატიმრის დახმარებით ის დამალულ ფულს იპოვის, თუმცა, პოვნის შემდეგ, უკანასკნელს მოკლავს.
გადაღებები
სერიალში მოქმედება საავადმყოფოსა და მიტოვებულ ქარხანაში ვითარდება.
რესურსები ინტერნეტში
კატეგორია:2014 წლის ქართული ტელესერიალები
ტრებუხენა
ტრებუხენა (Trebujena) — მუნიციპალიტეტი ესპანეთში, შედის ანდალუსიის ავტონომიური გაერთიანების კადისის პროვინციის კოსტა-ნოროესტე-დე-კადისის კომარკის შემადგენლობაში. ფართობი — 69 კმ². მოსახლეობა — 7016 კაცი (2020 წ.).
სქოლიო
კატეგორია:კადისის მუნიციპალიტეტები
ტრანსფობია
ტრანსფობია — შიში ან სიძულვილი ტრანსგენდერი ადამიანების ან არა დაზუსტებული სქესის პიროვნების მიერ. როგორც ბიფობია, ასევე ტრანსფობიაც შეიძლება არსებობდეს ლგბტ თემის წარმომადგენლებში, ასევე ჰეტეროებში.
ლიტერატურა
კატეგორია:სექსუალური ორიენტაცია კატეგორია:ლგბტ ტერმინები
მორფოგენეზი
მორფოგენეზი (morphê — სახეობა, ფორმა და ...გენი, ...გენეზი) — მრავალუჯრედიანი ორგანიზმების სხეულის ნაწილთა ფორმირების პროცესები როგორც ინდივიდუალურ (ონტოგენეზი), ისე ისტორიულ განვითარებაში (ფილოგენეზი). მორფოგენეზი მოიცავს ორგანოებისა და მათი ნაწილების ნასახების ფორმირებას (ორგანოგენეზი) და მათში ქსოვილების დიფერენცირებას (ჰისტოგენეზი). მორფოგენეზული პროცესების შესწავლა ონტოგენეზის კანონზომიერებათა დადგენის მთავარ შინაარსს შეადგენს და აუცილებელია ევოლუციურ კანონზომიერებათა დადგენისათვისაც.
რესურსები ინტერნეტში
კატეგორია:ემბრიოლოგია
Melrose (ალბომი)
Melrose — ჯგუფ Tangerine Dream-ის 1990 წლის სტუდიური ალბომი. იგი გამოვიდა ლეიბლზე Private Music, რომელიც დაარსებული იქნა ჯგუფის ყოფილი წევრ პეტერ ბაუმანის მიერ. ალბომის ჩაწერაში, როგორც ჯგუფის ოფიციალური წევრი, მონაწილეობდა ჯერომ ფრეზე, ედგარ ფრეზეს შვილი.
სქოლიო
კატეგორია:1990 წლის ალბომები კატეგორია:Tangerine Dream-ის ალბომები კატეგორია:Private Music-ის ალბომები
ჰანკა ბიელიცკა
250px|მინიატიურა ჰანკა ბიელიცკა (Hanka Bielicka; დ. 9 ნოემბერი, 1915 — გ. 9 მარტი, 2006) — პოლონელი კინოს, თეატრისა და კაბარეს მსახიობი.
ჰანკა ბიელიცკა დაიბადა 1915 წლის 9 ნოემბერს პოლტავის მახლობლად სოფელ კონოვკაში. სამსახიობო განათლება მიიღო ვარშავაში, თეატრალური ხელოვნების სახელმწიფო ინსტიტუტში, რომელიც დაასრულა 1939 წელს. კინოში მისი დებიუტი შედგა 1946 წელს. მუშაობდა ვარშავის, ლოძის, ბელოსტოკისა და ვილნიუსის თეატრებში მსახიობად. გარდაიცვალა 2006 წლის 9 მარტს ვარშავაში.
რესურსები ინტერნეტში
კატეგორია:პოლონელი მსახიობები კატეგორია:დაბადებული 9 ნოემბერი კატეგორია:დაბადებული 1915 კატეგორია:გარდაცვლილი 9 მარტი კატეგორია:გარდაცვლილი 2006
ლარისა იორდაკე
ლარისა ანდრეა იორდაკე (Larisa Iordache; დ. 19 ივნისი, 1996, ბუქარესტი, რუმინეთი) — რუმინელი სპორტული ტანმოვარჯიშე და რუმინეთის ქალთა სპორტული ტანვარჯიშის გუნდის ამჟამინდელი ლიდერი.
2008 წლის დასაწყისში იმ პოტენციალის გამო, რაც ლარისას ჰქონდა, რუმინული პრესა მას მოიხსენიებდა, როგორც — „ახალი ნადია”. 2012 წლის ზაფხულის ოლიმპიურ თამაშებზე, იორდაკემ გუნდთან ერთად მესამე ადგილი დაიკავა. 2013 წლის მსოფლიო ჩემპიონატზე მან „floor exercise“ ღონისძიებაში ბრინჯაოს მედალი მოიპოვა, მომდევნო წლის მსოფლიო ჩემპიონატზე — ვერცხლის მედლები „all-around“ და „floor exercise“ ღონისძიებებში, 2015 წლის მსოფლიო ჩემპიონატზე კი, ბრინჯაოს მედალი „all-around“ ღონისძიებაში.
უფროსთა შორის პირველი გამოსვლისას, 2012 წლის ევროპის ჩემპიონატზე იორდაკემ 2 ოქროს მედალი მოიპოვა: ერთი გუნდთან ერთად, მეორე კი, „floor exercise“ ღონისძიებაში. 2013 წელს მან ევროპის ტიტული მოიპოვა „balance beam“ ღონისძიებაში, 2014 წლის ევროპის ჩემპიონატზე კი ყველაზე წარმატებული ტანმოვარჯიშე გახდა: გუნდთან ერთად და „floor exercise“ ღონისძიებაში ოქროს მედლები მოიპოვა, „balance beam“ ღონისძიებაში — ვერცხლი, ხოლო ღონისძიებაში „ბჯენითი ხტომები“ — ბრინჯაო. იორდაკე მსოფლიო თასის ცხრაგზის ოქროს მედალოსანია.
პირადი ცხოვრება
იორდაკე ბუქარესტში (რუმინეთი) დაიბადა და დღემდე იქ ცხოვრობს. მისი საყვარელი ტანმოვარჯიშეა, ცნობილი რუმინელი ტანმოვარჯიშე ნადია კომანეჩი. ჰყავს უფროსი ძმა, რაზვანი. იორდაკე ტანვარჯიშში მას შემდეგ შეიყვანეს, როცა მისმა პირველმა მწვრთნელმა, მარიანა კამპეანუ-სილიშტეანუმ, გორგოლაჭებით სეირნობისას შეამჩნია. „ვფიქრობ, მან სიჩქარე და ენერგია შეამჩნია“, — განაცხადა იორდაკემ, — „მე არ ამირჩევია ტანვარჯიში — მან ამირჩია მე. ეს უბრალოდ მოხდა. ძალიან მოხარული ვარ, რომ ასე შორს წავედი“.
უმცროსთა შორის კარიერა
ბუქარესტში დინამოს კლუბში იორდაკემ ვარჯიში ოთხწლინახევრისამ დაიწყო. 2008 წელს ის რუმინეთის უმცროსთა ეროვნული ნაკრების წევრი გახდა, რის შემდეგ მას რამონა მიქუ, ადელა პოპა, ლაქრამიოარა მოლდოვანი და კლაუდიუ (კრისტიან) მოლდოვანი წვრთნიდნენ.
2010
იორდაკეს პირველი მნიშვნელოვანი საერთაშორისო შეჯიბრება ევროპის ჩემპიონატი იყო, რომელიც ბირმინგემში, დიდ ბრიტანეთში ჩატარდა. მან გუნდს 55,550 ქულა მოუტანა, რის შედეგადაც რუმინეთის გუნდი მხოლოდ რუსეთის ნაკრებს ჩამორჩა და ვერცხლის მედალს დასჯერდა. ,,all-around’’ ღონისძიებაში იორდაკემ 55,675 ქულა დააგროვა, თუმცა ეს შედეგი ვიკტორია კომოვასა და ანასტასია გრიშინას შედეგზე უკეთესი არ აღმოჩნდა და ლარისას ბრინჯაოს მედალი ერგო. ღონისძიებაში „ბჯენითი ხტომები“ იორდაკემ მეოთხე ადგილი დაიკავა (14,575), „floor exercise“ ღონისძიებაში კი, ანასტასია გრიშინამ და მან თანაბარი ქულები (14,275) აიღეს და ოქროს მედლები დაიმსახურეს.
სექტემბერში რეშიცაში გამართულ რუმინეთის ჩემპიონატზე იორდაკემ 58,400 ქულით მეორეადგილოსან დიანა ბულიმარს თითქმის 4 ქულის სხვაობით აჯობა და „all-around“ ღონისძიებაში გაიმარჯვა.
ოქტომბერში ლარისა საფრანგეთში ჩატარებულ შილტიგეიმის საერთაშორისო ჩემპიონატზე გამოვიდა. 58,000 ქულით მან „all-around“ ღონისძიებაში გაიმარჯვა. ოქროს მედლები მოიპოვა „uneven bars“ (14,250), „balance beam“ (14,900) და „floor exercise“ (14,500) ღონისძიებებშიც.„ბჯენითი ხტომები“ ღონისძიებაში მას ელოდი პერეზმა აჯობა და ლარისას ვერცხლის მედალი ერგო.
2011
ივნისში იორდაკე ტრნავაში (სლოვაკეთი) გამართულ ტანვარჯიშის ფესტივალზე გამოვიდა, რომელშიც 9 ქვეყნიდან 29 ტანმოვარჯიშე ასპარეზობდა. 59,500 ქულით ლარისამ „all-around“ ღონისძიებაში გაიმარჯვა და თითქმის ორი ქულით აჯობა ორგზის ოლიმპიურ მედალოსან ანა პავლოვას. იორდაკემ სამი ოქროს მედალი მოიპოვა: „uneven bars“ (14,250), „balance beam“ (15,600) და „floor exercise“ (14.850).
მოგვიანებით, ივნისში, ლილეშალში ბრიტანეთის წინააღმდეგ საერთაშორისო შეხვედრაზე რუმინეთის გუნდმა პირველი ადგილი აიღო. რუმინელებმა ყველა ღონისძიებაში გაიმარჯვეს, გარდა „uneven bars“ ღონისძიებისა. იორდაკემ „all-around“ ღონისძიება მოიგო (58,300), თითქმის 5 ქულით გაუსწრო ბრიტანელ ვერცხლის მედალოსან გაბი ჯაფს.
შეჯიბრებათა ისტორია
thumb|right|იორდაკე (ცენტრში) [[დიანა ბულიმარი|დიანა ბულიმართან და სანდრა იზბაშასთან ერთად, 2014]] thumb|right|იორდაკე 2015 წელს
სქოლიო
კატეგორია:დაბადებული 1996 კატეგორია:დაბადებული 19 ივნისი კატეგორია:რუმინელი ქალი სპორტული ტანმოვარჯიშეები კატეგორია:რუმინელი ოლიმპიური სპორტული ტანმოვარჯიშეები კატეგორია:სპორტული ტანმოვარჯიშეები 2012 წლის ზაფხულის ოლიმპიურ თამაშებზე კატეგორია:2012 წლის ზაფხულის ოლიმპიური თამაშების მედალოსნები კატეგორია:ოლიმპიური მედალოსნები სპორტულ ტანვარჯიშში კატეგორია:რუმინელი ოლიმპიური ბრინჯაოს მედალოსნები კატეგორია:სპორტული ტანვარჯიშის მსოფლიო ჩემპიონატის მედალოსნები კატეგორია:ევროპის ჩემპიონები სპორტულ ტანვარჯიშში
სიბაი
სიბაი (Сиба́й; Сибай) — ქალაქი ბაშკირეთში. მდებარეობს სამხრთ ურალის აღმოსავლეთ ფერდობზე. დედაქალაქ უფადან 464 კილომეტრში. 2010 წლის მონაცემებით მოსახლეობა შეადგენს 62,763 ადამიანს.
ისტორია
სიბაიმ დაბის სტატუსი 1938 წელს მიიღო. 1955 წლის 21 ნოემბერს კი ქალაქის სტატუსი მიენიჭა.
ეკონომიკა
სიბაი ცნობილია რუსეთში ყველაზე ღრმა ღია ტიპის საბადოთი. სპილენძ-თუთიის კარიერი ორი კილომეტრის სიგანის და 500 მეტრის სიღრმისაა. ქალაქს ემსახურება სიბაის აეროპორტი.
დემოგრაფიული მახასიათებლები
2010 წლის აღწერის მიხედვით სიბაის ეთნიკური შემადგენლობა შემდეგია:
რესურსები ინტერნეტში
კატეგორია:ბაშკირეთის ქალაქები
აზად-ქაშმირი
აზად-ქაშმირი (آزاد جموں و کشمیر‎‎) – პაკისტანის დაქვემდებარებაში არსებული თვითმართველი ადმინისტრაციული ერთეული. ტერიტორია მდებარეობს ინდოეთის მიერ კონტროლირებადი ჯამუ და ქაშმირის დასავლეთით, რომელიც 1947 წლის ინდოეთ-პაკისტანის ომამდე ჯამუ და ქაშმირის სამეფო შტატის ნაწილი იყო.
აზად-ქაშმირი წარმოადგენს ქაშმირის რეგიონის ნაწილს, რომელიც პაკისტანსა და ინდოეთს შორის ხანგრძლივი კონფლიქტის მიზეზია. მას ესაზღვრება გილგიტ-ბალტისტანი, რომელთან ერთადაც ის გაერთიანებული ერების ორგანიზაციის მიერ "პაკისტანის მიერ ადმინისტრირებულ ქაშმირად" მიიჩნევა. აზად-ქაშმირის ფართობი გილგიტ-ბალტისტანის ფართობის მეექვსედს შეადგენს. მას ასევე ესაზღვრება პენჯაბის პროვინცია სამხრეტიდან და ხაიბერ-პახტუნხვა დასავლეთიდან. ის ინდოეთის კონტროლირებადი ტერიტორიისგან კონტროლის ხაზითაა გამოყოფილი, რომელიც ინდოეთსა და პაკისტანს შორის დე-ფაქტო საზღვარს წარმოადგენს. 2017 წლის მონაცემებით მის ფართობი შეადგენს 13 297 კვ.კმ.-ს და, ხოლო მოსახლეობა 4 045 366 ადამიანს.
ტერიტირიას ჰყავს ვესტმინსტერის სისტემის პარლამენტი. დედაქალაქს წარმოადგენს მუზაფარაბადი. შტატის კონტიტუციური მმართველი არის პრეზიდენტი, ხოლო პრემიერ-მინისტრი და მინისტრთა კაბინეტი აღმასრულებელი ხელისუფლება. ერთ-პალატიანი საკანონმდებლო კრება ირჩეს როგორც პრეზიდენტს, ასევე პრემიერ-მინისტრს. შტატს ჰყავს საკუთარი უზენაესი და უმაღლესი სასამართლოები. პაკისტანის მთავრობაში მას ქაშმირის საქმეების და გილგიტ-ბალტისტანის სამინისტრო წარმოადგენს. აზად-ქაშმირის ასევე არ არის წარმოდგენილი პაკისტანის პარლამენტში.
2005 წლის მიწისძვრამ მოკლა დაახლოებით 100 000 ადამიანი და 3 მილიონამდე უსახლკაროდ დატოვა. მას შემდეგ პაკისტანის მთავრობის და უცხოური ფონდების დახმარებით მიმდინარეობს რეგიონის ინფრასტრუქტურის განახლება. აზად-ქაშმირის ეკონომიკა დიდ წილად დამოკიდებულია სოფლის მეურნეობაზე, მომსახურების სფეროზე, ტურიზმზე და ბრიტანეთში არსებული დიასპორის ფულად გზავნილებზე. მოსახლეობის დაახლოებით 87% ფლობს ფერმებს. რეგიონში წიგნიერების დონე 72%-ს შეადგენს და პაკისტანის მასშტაბით სკოლაში დასწრების ყველაზე მაღალი მაჩვენებელი აქვს.
გეოგრაფია
მინი|დირკოლ პარკი. აზად-ქაშმირის ჩრდილოეთი ნაწილი ესაზღვრება ჰიმალაის ქვედა ნაწილს და მოიცავს ჯამგარის პიკს (4734 მ.). ტერიტორიის უმაღლესი მწვერვალია, ნილამის ხეობაში არსებული სარვალის პიკი. აზად-ქაშმირის გეოგრაფიისთვის დამახასიათებელია უხვ მოსავლიანი მწვანე ხეობები, რაც მას სუბ-კონტინენტის ულამაზეს რეგიონად წარმოაჩენს. აზად-ქაშმირის სამხრეთ ნაწილში: ბიმბერის, მირპურის და კოტლის ოლქებში ცხელი ზაფხული და შედარებით ცივი ზამთარი იცის. ნალექის მოსვლა დამოკიდებულია მუსონურ წვიმებზე. ცენტრალურ და ჩრდილოეთ რაიონებში ტემპერატურა ზაფხულში შედარებით თბილია, ხოლო ზამთარი ცივი და სუსხიანი. თოვლი დეკემბერში ან იანვარში მოდის. შტატის ყველაზე ნესტიანი რეგიონებია მუზაფარაბადი და პატანი. შტატის მიხედვით ნალექის საშუალო მაჩვენებელი 1400 მმ.-ს აჭარბებს. ყველაზე მაღალი მაჩვენებელი არის მუზაფარაბადში - 1800 მმ.
დემოგრაფიული მონაცემები
აზად-ქაშმირის მოსახლეობა თითქმის მთლიანად მუსლიმანურია. მოსახლეობის უმეტესობა არ წარმოადგენს ქაშმირელს, მათი უმეტესობა პანჯაბელია. რეგიონის ოფიციალურ ენას წარმოადგენს ურდუ. სხვა გავრცელებული ენებია: პაჰარი, გუჯარი და პოთვარი.
2004 წლის მონაცემებით რეგიონს პაკისტანში მასშტაბით ყველაზე სკოლაში დაწრებადობის ყველაზე მაღალი მაჩვენებელი აქვს, მიუხედავად ამის სკოლას მხოლოდ 2,2 % ამთავრებს, რაც პაკისტანის საშუალო მაჩვენებელზე (2,9 %) დაბალია.
სქოლიო
კატეგორია:აზიის სადავო ტერიტორიები კატეგორია:პაკისტანის პროვინციები
ალექსანდრე ოდიშელიძე
ალექსანდრე ილიას ძე ოდიშელიძე (დ. უცნობია — გ. 10 მაისი, 1933, პარიზი) — ქართველი სამხედრო ოფიცერი, გენერალ ილია ოდიშელიძის შვილობილი.
სწავლობდა ნოვოჩერკასკის პოლიტექნიკურ ინსტიტუტში, რომელიც არ დაუმთავრებია I მსოფლიო ომში რუსეთის იმპერიის არმიის რიგებში მოხალისედ წასვლის გამო. მსახურობდა პორუჩიკად 1-ლ საავტომობილო მეტყვიამფრქვეველთა ასეულში, შემდეგ შტაბს-კაპიტნად 1-ლ ჯავშნოსან ავტომობილთა დივიზიონში. განსაკუთრებით გამოიჩინა თავი 1915 წელს პოლონეთში, ქალაქ პულტუსკთან ბრძოლაში. დაჯილდოებული იყო წმ. ანას IV, წმ. სტანისლავის III (ორივე 1915) და წმ. გიორგის IV ხარისხის (1916) ორდენებით. 1917 წელს შტაბს-კაპიტნის წოდებით გადაიყვანეს დვინსკის სამხედრო ოლქის შტაბის რეზერვში. რუსეთის სამოქალაქო ომის დროს უცხოეთის მოქალაქის სტატუსით ცხოვრობდა დონის როსტოვში (განზრახული ჰქონდა ნოვოჩერკასკის ინსტიტუტის დამთავრება). ირიცხებოდა თეთრი მოძრაობის ე. წ. დონის არმიაში. 1919 წლიდან პოდპოლკოვნიკი, პოლკოვნიკი. შემდეგ ემიგრაციაში ცხოვრობდა საფრანგეთში.
სქოლიო
კატეგორია:გარდაცვლილი 10 მაისი კატეგორია:გარდაცვლილი 1933 კატეგორია:ქართველი პოლკოვნიკები კატეგორია:რუსეთის იმპერიის ოფიცრები კატეგორია:ქართველი ემიგრანტები კატეგორია:წმინდა გიორგის IV ხარისხის ორდენის კავალრები
აშანტის რეგიონი
აშანტის რეგიონი (Ashanti Region) — განის 10 რეგიონიდან ერთ-ერთი. მდებარეობს ქვეყნის სამხრეთ ნაწილში და წარმოადგენს ქვეყნის სიდიდით მესამე რეგიონს. ფართობი - 24 389 კმ². ადმინისტრაციული ცენტრია ქალაქი კუმასი. რეგიონში ცხოვრობს განის მოსახლეობის თითქმის 20 %.
რეგიონი მოიცავს 27 ოლქს.
რესურსები ინტერნეტში
კატეგორია:განის რეგიონები
ხულოს პროფესიული სახელმწიფო დრამატული თეატრი
ხულოს პროფესიული სახელმწიფო დრამატული თეატრი — საქართველოს ერთ-ერთი დრამატული თეატრი. მდებარეობს აჭარაში, ხულოს მუნიციპალიტეტის დაბა ხულოში, რუსთაველის ქ.11-ში.
თეატრის ისტორია
ხულოში თეატრის დაარსება ცნობილი ქართველი რეჟისორის სიკო დოლიძის სახელს უკავშირდება XX-საუკუნის ათიან წლებში ხულოს რაიონში სიკო დოლიძის თაოსნობით პირველი თეატრალური წარმოდგენები დაიდგა, ხოლო თეატრისათვის შენობის აგება 1931 წელს დაიწყო. 1937 წელს რეჟისორ მიხეილ ქორელის სპექტაკლით „ანზორი“ (ს. შანშიაშვილი) გაიხსნა ხულოს სახელმწიფო დრამატული თეატრი. ამ დადგმას მოჰყვა მომდევნო წლებში სხვა ქართველი კლასიკოსი დრამატურგების ნაწარმოებები: „ყვარყვარე თუთაბერი“, „სამშობლო“, „დარისპანის გასაჭირი“ და სხვები.
1952 წელს თეატრი დაიხურა და სამოციანი წლების ბოლოდან თეატრმა სახალხო თეატრის სტატუსით დაიწყო ფუნქციონირება. სწორედ ეს პერიოდი იყო მნიშვნელოვანი, რადგან აქ დადგმულ სპექტაკლებს და მოღვაწე რეჟისორებს მნიშვნელოვანი წვლილი აქვთ შეტანილი ქართულ თეატრალურ ხელოვნებაში. ამ პერიოდში ხულოს თეატრში მოღვაწეობდნენ ზორბეგ ღლონტი, იუსუფ ზოიძე, ლილი თურნავა, ედნარ შამილაძე, სპარტაკ ბაღაშვილი და სხვები. თეატრი ძირითადად ქართულ დრამატურგიაზე იყო ორიენტირებული.
1992 წელს თეატრს კვლავ მიენიჭა სახელმწიფო დრამატული თეატრის სტატუსი. მსგავსად 60-იანი წლებისა ძირითადი ორიენტირი ისევ ქართული დრამატურგია იყო. 2003 წელს ხულოს თეატრს შეემატა პროფესიული ჯგუფი, რომელიც სპეციალურად ამ თეატრისათვის იყო მომზადებული. ამან ბევრად შეუწყო ხელი თეატრის მხატვრულ შემოქმედებითი პოტენციალის ზრდას. თეატრი აქტიურად ჩაება თეატრალურ ცხოვრებაში, ამაღლდა სპექტაკლების მხატვრული მხარე, თეატრმა აქტიურად დაიწყო ფესტივალებში და კონკურსებში მონაწილეობა, ასევე საგასტროლო ტურნეების მოწყობა ქვეყნის სხვადასხვა ქალაქებში. თეატრის ხელმძღვანელობამ გააზრებულად დაიწყო ურთიერთობები საქართველოში წარმატებულად მოღვაწე სხვადასხვა რეჟისორებთან, რომელთა დადგმულმა სპექტაკლებმა მტკიცედ დაუმკვიდრა ადგილი თეატრს ქართულ თეატრალურ ხელოვნებაში. სწორედ ასეთმა აქტივობებმა გამოიწვია თეატრალების დიდი ინტერესი ხულოს პროფესიული დრამატული თეატრის მიმართ.
სან-კარლოს-დე-ბარილოჩე
სან-კარლოს-დე-ბარილოჩე (San Carlos de Bariloche) — ქალაქი არგენტინაში. მდებარეობს რიო-ნეგროს პროვინციაში. 2001 წლის მონაცემებით, მოსახლეობა შეადგენს 90 000 კაცს.
ეპისტოლე წმ. მოციქულისა იუდასი
200px|მინიატიურა|იუდა იაკობისი '''ეპისტოლე წმ. მოციქულისა იუდასი''' — ერთადერთი ეპისტოლე წმ. მოციქულისა იუდასი (იაკობის ძმისა). გადმოცემის თანახმად, იუდამ სპარსეთში ქადაგებისას დაწერა თავისი კათოლიკე ეპისტოლე ბერძნულ ენაზე. ეპისტოლით მან მიმართა თავის თანამემამულეებს, ქრისტეს მცნებათა ამღიარებელ ყველა მორწმუნეებს.
ეპისტოლე შესულია ახალი აღთქმის წიგნებში და წარმოადგენს კათოლიკე ეპისტოლეთა ერთ–ერთ წერილს. შედგება მხოლოდ ერთი თავისაგან და მასში საუბარია ისეთ მნიშვნელოვან საკითხზე, როგორიცაა რწმენის სიმტკიცე.